Here is a page extracted from Wikipedia that may contain CSS, HTML, and a lot of unformatted text.

Title: Tombilla
Content: Una tombilla ye una estructura de fusta que s'emplegaba pa combar os linzuelos d'o leito d'antes de chitar-se, causando l'aparición d'una cambra vueda plena d'aire, en a que se i podeba introducir un braser u recipient con brasas de calivo ta escalfar-lo y fer-lo mas confortable pa dormir-ie dimpués.

As tombillas gosaban tener una zafata en a parte inferior pa depositar-ie lo braser, privando con a suya estructura que os linzuelos u garra atro material inflamable d'o mueble establise contacto con o calivo y se i podese pretar fuego. A paulatina introducción d'estufas y atros sistemas de calefacción en as viviendas, y l'aparición d'atros mecanismos especificos y menos periglosos pa escalfar o leito (p. ex. as bolsas d'augua calda) han feito desapareixer as tombillas de l'ixovar domestico en as zagueras decadas, quedando-ne eixemplos nomás que en cualques museus y mostrarios etnolochicos.

Se veiga tamién
 Leito.
 Calivo.
 Fogaril.
 Cadiera.
 Linzuelo.
 Braser.
 Aparador.

Vinclos externos 
Bed-warmers
Bed-wagons

Mobiliario
Calefacción domestica